
(b) CANTECUL 

Cântecul este expresia celor mai adânci şi mai tainice 
simţăminte ale sufletului omenesc. Ceea ce gândul 
abstract şi cuvântul nu pot cuprinde, cântecul povesteşte 
desăvârşit. Marile bucurii ca şi marile dureri ale omului 
sunt exprimate mai uşor şi mai deplin prin cântec. Tot ceea 
ce depăşeşte „normalul”, ce trece limita obişnuintei, are 
mai multă putere de împărtăşire prin cântec. 

Două mari simţăminte izvorate din două legături de 
destin, sunt substratul cântecului şi prin cântec se 
întăresc. Sentimentul metafizic şi sentimentul social. 
Legătura cu lumea de dincolo, cu Dumnezeu şi legătura cu 
semenii, cu neamul din care faci parte. 

Prin cântec omul se integrează ritmului cosmic, se 
pătrunde de tainele lumii şi se împărtăşeşte din 
necunoscut. Umbrele ideilor pure sunt înlăturate, şi 
sufletul se topeşte în lumina celui care ne îndreptăţeşte 
fiinţa şi fapta noastră. Marile întrebări şi neliniști 
metafizice ne poartă pe calea cântecului, dragostea 
marilor culmi de înţeles şi taine se exprima prin cântec. 
Prin cântec omul merge pana în samburele adevărului, 
prin cântec omul atinge esenţialul. Cine poate canta şi 
canta dintr-o nevoie  lăuntrica, acela dovedeşte o 
preocupare şi o sete de daruri divine. Acela ce canta îşi 
îndreaptă paşii către zări ce nu înşală. Ogoarele cerului 
devin bogate, ca şi sufletul aşezat în ritmul puterilor 
noastre. 

A cânta mai înseamnă însă şi trăire laolaltă. El este 
expresia lirica a singurătăţii dar poate fi şi expresia epica a 
integrarii omului într-o colectivitate. Cantand omul simte 
în comun, se apleacă asupra sufletului altuia, se topeşte 
într-o unitate de simţire. Prin cântec omul îşi iubeşte mai 
mult aproapele, se simte mai legat de el. Se simte făcut din 
aceeaşi plamada cu semenele său. Prin cântec se dezvolta 


simpatia, dragostea pentru altul, în care te regăseşti. 
Cântecul are o mare putere de unificare a sufletelor. În 
vreme ce ideile, obişnuit, despart spiritele, cântecul le 
uneşte şi le pune în acelaşi sens şi ritm. Comunitatea de 
viaţa se hrăneşte din plin prin cântec. Este atâta armonie 
şi atâta frumuseţe într-o mulţime care cânta, încât nu mai 
poate fi vorba de diversitate ci de o unitate organică şi de 
o forţa atotcuprinzătoare. 

În al treilea rând cântecul face să nasca în om o 
tendinţa către ideal, către o altă lume mai buna şi mai 
frumoasa decât aceea în care se mişca el zilnic, este aici o 
nazuinta în care toate forţele sufletului se concentrează 
pentru ceva care îl simte şi pe care îl doreşte împlinit 
aievea. Prin cântec sufletul simte nevoia unei depăşiri fata 
de sine şi fata de lumea obiectiva. 

În cântec este întotdeauna, pe lângă un proces de 
descărcare a unui simţământ puternic, fie durere sau 
bucurie, şi o nevoie de creaţie. Cel ce canta trăieşte adânc 
aceasta nevoie. Dacă gândul prea încărcat se schimba în 
cântec pentru a mai putea capăta expresie, cântecul se 
transforma adesea în fapta, în creaţie. El răscoleste atât de 
adânc apele tainice ale sufletului, le îndeamna pe aceeaşi 
cale, încât făpturi noi se prind şi se cer realizate din 
puterea şi substanţa acestui suflet. 

Pentru aceste toate însuşiri, cântecul are o mare 
însemnătate în viaţa legionară. Prin firescul sau prin tăria 
şi prin armonia sa interioara, stilul legionar este legat 
direct de cântec. Viaţa legionara are în cântec unul din 
chipurile sale proprii. 

Nu oricine poate canta. După cum am văzut se cere o 
mare altitudine şi puritate spirituala, o trăire în comun, se 
cere o mare forţa către un ideal, către o lume nouă. Nu 
oricine poate canta căci pentru aceasta, spune Căpitanul, 
„îţi trebuie o anumită stare sufletească, o armonie în 
sufletul tău. Cel ce merge să fure pe cineva, acela nu poate 


canta. Nici cel ce merge să facă o nedreptate. Nici cel al 
cărui suflet e ros de patimi şi vrăjmaşie fata de camaradul 
său. Şi nici acela al cărui suflet e sterp de credinţa”. 

Cântecul legionar este semnul dimensiunilor 
sufleteşti ale legionarului. Tot cuprinsul sau este străbătut 
rodnic de puterea lui. Cântecul legionar este rugăciune, 
este dragoste, este îndemn la lupta. 

Când, frământat sau senin, gândul legionar îşi arunca 
arcul dincolo, în lumea celor nevăzute, când necunoscutul 
şi tainele îl străbat, atunci cântecul legionar e rugăciune. 
Când pătruns de durere pentru suferinţa semenului sau şi 
de setea de dreptate sufletul sau se pleacă asupra fratelui 
sau de neam şi spirit, atunci cântecul legionar e dragoste. 
Când sufletul legionar este posedat de nazuinti către viitor, 
este zdruncinat de dorul faptei măreţe, de creaţie şi de 
setea unei lumi noi, atunci cântecul legionar este imn de 
lupta şi biruinta. 

Ca şi neamul romanesc întreg, în lungul istoriei sale 
de dureri şi izbanzi luminoase, legionarul, el care 
întrupează viitorul acestui neam în ce are mai adevărat, 
mai adânc şi mai frumos, canta cu toată puterea sufletului 
sau în tonul simţămintelor care îi încarca pieptul. Neamul 
romanesc îşi păstrează în adâncimi geniul său şi în 
momentul legionar se dezvolta cu o nouă putere, 
nebănuita. Cântecul însoţeşte aceasta creştere noua, 
aceasta renaştere a ținuturilor româneşti. Atât cât se poate 
cânta, romanul suferă, iubeşte, crede şi nazuieşte; toată 
gama stărilor unui suflet brăzdat de încercările vieţii, dar 
şi puternic ca o stâncă, se aude în plaiurile noastre. Cel ce 
o înţelege, cel ce o poartă în el, acela va stăpâni mâine. 

Din străfunduri de vremi şi din tot cuprinsul rositor al 
mosiei româneşti se aude cântecul legionar, care este 
totodată cântecul omeniei noastre şi al biruintei naţionale. 


